„Este inacceptabil ca, în timp ce pacienții nu mai găsesc medicamente generice cu preț redus din cauza taxei clawback sau le găsesc la prețuri ce necesită coplată, oficiali de rang înalt să susțină că taxa clawback nu a crescut în ultimul an, că este la un nivel <rezonabil>, iar bugetul alocat consumului de medicamente s-ar fi dublat în ultimii ani,”  a declarat Laurențiu MIHAI, director executiv al Asociației Producătorilor de Medicamente Generice din România (APMGR).  Într-un interviu acordat publicației Politici de Sănătate, Ministrul Sănătății Florian Bodog declară că „până în momentul de față, nu a crescut clawback-ul, el s-a menținut până la o valoare rezonabilă,” afirmație complet falsă.